CELEX: 62015CA0148
Language: et
Date: 2016-10-19 00:00:00
Title: Kohtuasi C-148/15: Euroopa Kohtu (esimene koda) 19. oktoobri 2016. aasta otsus (Oberlandesgericht Düsseldorfi eelotsusetaotlus – Saksamaa) – Deutsche Parkinson Vereinigung eV versus Zentrale zur Bekämpfung unlauteren Wettbewerbs eV (Eelotsusetaotlus — ELTL artiklid 34 ja 36 — Kaupade vaba liikumine — Siseriiklikud õigusnormid — Inimtervishoius kasutatavad retseptiravimid — Apteegis müümine — Ühtse hinna kehtestamine — Koguseline impordipiirang — Samaväärse toimega meetmed — Põhjendatus — Inimeste elu ja tervise kaitse)

19.12.2016   
            
            
               ET
            
            
               Euroopa Liidu Teataja
            
            
               C 475/5
            
         Euroopa Kohtu (esimene koda) 19. oktoobri 2016. aasta otsus (Oberlandesgericht Düsseldorfi eelotsusetaotlus – Saksamaa) – Deutsche Parkinson Vereinigung eV versus Zentrale zur Bekämpfung unlauteren Wettbewerbs eV
   (Kohtuasi C-148/15) (1)
   
   ((Eelotsusetaotlus - ELTL artiklid 34 ja 36 - Kaupade vaba liikumine - Siseriiklikud õigusnormid - Inimtervishoius kasutatavad retseptiravimid - Apteegis müümine - Ühtse hinna kehtestamine - Koguseline impordipiirang - Samaväärse toimega meetmed - Põhjendatus - Inimeste elu ja tervise kaitse))
   (2016/C 475/06)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Hageja: Deutsche Parkinson Vereinigung eV
   
      Kostja: Zentrale zur Bekämpfung unlauteren Wettbewerbs eV
   
      Resolutsioon
   
   
               1.
            
            
               ELTL artiklit 34 tuleb tõlgendada nii, et niisugune liikmesriigi õigusnorm nagu põhikohtuasjas käsitlusel, mis näeb ette apteegis müüdavate inimtervishoius kasutatavate retseptiravimite hindade fikseerimise, kujutab endast koguselise impordipiiranguga samaväärse toimega meedet selle artikli tähenduses, kui see õigusnorm mõjutab rohkem retseptiravimite müüki teistes liikmesriikides asuvates apteekides kui nende ravimite müüki Saksamaa territooriumil asuvates apteekides.
            
         
               2.
            
            
               ELTL artiklit 36 tuleb tõlgendada nii, et niisugune liikmesriigi õigusnorm nagu põhikohtuasjas käsitlusel, mis näeb ette apteegis müüdavate inimtervishoius kasutatavate retseptiravimite ühtsete müügihindade fikseerimise, ei või olla õigustatud inimeste elu ja tervise kaitsmiseks selle artikli tähenduses, kuna see õigusnorm ei ole taotletud eesmärkide saavutamiseks sobiv.
            
         
      (1)  ELT C 213, 29.6.2015.